L 328/52 De Europæiske Fællesskabers Tidende 23.12.2000 RÅDETS BESLUTNING af 19. december 2000 om Den Franske Republiks ydelse af en ekstraordinær national støtte til destillation af visse produkter fra vinsektoren (2000/810/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 88, stk. 2, tredje afsnit, under henvisning til begæring indgivet af Den Franske Repu- bliks regering den 8. december 2000, og ud fra følgende betragtninger: (1) — I artikel 29 i Rådets forordning (EF) nr. 1493/1999 af 17. maj 1999 om den fælles markedsordning for vin ()) åbnes der mulighed for, at Fællesskabet, med henblik på at støtte markedet og derigennem lette den fortsatte forsyning med vindestillater, yder støtte til destillation af vin. (2) —Iartikel 30 i forordning (EF) nr. 1493/1999 åbnes der mulighed for krisedestillation i tilfælde af ekstraordinære markedsforstyrrelser som følge af stor overskudsproduk- tion ogj/eller kvalitetsproblemer. (3) — 2000/01-produktionsårets forløb viser klart, at tids- planen for adgang til destillation ikke passer til en række vindyrkningsarealer. Fordelingen af anmodninger om kontrakt viser, at foranstaltningen ikke er lige tilgængelig for alle vindyrkningsregioner, herunder i Frankrig, hvor prisen på 2,488 EUR/% vol/hl ikke står mål med vindyr- kernes produktionsomkostninger, navnlig for så vidt angår vindyrkere, der har gjort en indsats for at forbedre kvaliteten. Man er vidne til en vis afventende holdning hos aktørerne også i en situation med øget konkurrence på alkoholmarkedet. De sidste to års høst efter tre års ringe høst sammen med en uforudset nedgang i forbruget og et fald i eksporten har ført til en betydelig forøgelse på 40 % af lagrene i visse regioner. (4) — Den tilsyneladende øgede fremgangsmåde og praksis med at destillere på fremmede anlæg og krisedestillation, som der åbnes adgang til fra sag til sag efter anmodning fra medlemsstaterne og med anvendelse af differentie- rede priser afhængig af anmodningerne, fortjener i den franske regerings øjne at blive underkastet en tilbunds- gående undersøgelse med henblik på en vurdering af disses indvirkninger på markedet. (5) — For at afbøde denne situation påtænker den franske regering at yde en ekstraordinær støtte til producenter, der leverer vin til en af de i forordning (EF) nr. 1493/ 1999, artikel 29 og 30, omhandlede former for destilla- tion, og som overholder et udbytteloft, der er fastsat til 90 hektoliter pr. hektar, således at det nationale supple- ment til vinprisen hæver denne til 3,7 EUR/% vol/hl for et kontingent på 1000 000 hektoliter, der begæres i henhold til artikel 29. I så fald bliver det samlede natio- nale støttebeløb på 12,2 mio. EUR. Såfremt denne foranstaltning ikke skulle kunne gennemføres fuld- stændig inden for det kontingent, der står til rådighed i medfør af artikel 29, kunne den iværksættes i medfør af artikel 30, hvorved den maksimale omkostning ved den nationale foranstaltning bliver på 17,86 mio. EUR. (6) — Der foreligger derfor ekstraordinære omstændigheder, der gør, at denne støtte, som en fravigelse af reglerne og udelukkende i det omfang, det er strengt nødvendigt for at genoprette den konstaterede uligevægt, kan anses for forenelig med det fælles marked på de i denne beslut- ning omhandlede betingelser — VEDTAGET FØLGENDE BESLUTNING: Artikel 1 Det anses for foreneligt med det fælles marked, at den franske regering yder en ekstraordinær støtte til destillation af 1 000 000 hektoliter vin på fransk territorium: — til et samlet beløb på 12,2 mio. EUR, svarende til det beløb, der er nødvendigt for at hæve vinprisen til 3,7 EUR/ % vol/hl eller såfremt denne foranstaltning ikke skulle kunne gennem- føres fuldstændig inden for det kontingent, der står til rådighed i medfør af artikel 29 i forordning (EF) nr. 1493/1999: — til et samlet beløb på 17,86 mio. EUR, svarende til det beløb, der er nødvendigt for at hæve vinprisen til 3,7 EUR/ % vol/hl under anvendelse af nævnte forordnings artikel 30. Artikel 2 Denne beslutning er rettet til Den Franske Republik. Udfærdiget i Bruxelles, den 19. december 2000. På Rådets vegne J. GLAVANY Formand (1) EFT L 179 af 14.7.1999, s. 1. Forordningen er ændret ved Kommis- sionens forordning (EF) nr. 1622/2000 (EFT L 194 af 31.7.2000, s. 1).